ועדת החוקה, חוק ומשפט, כנסת 15, פרוטוקול מספר 180, 2000-09-06 12:35

ענת מאור: שלום לכולם.

ענת מאור: אני מתכבדת לפתוח את ישיבת ועדת החוקה, חוק ומשפט בנושא צו הארכת תוקפן של תקנות שעת חירום (יהודה והשומרון וחבל עזה - שיפוט בעבירות ועזרה משפטית) (שיוני התוספת לחוק), התש"ס-2000.

ענת מאור: אני מבינה שיש לפנינו פנייה של שר המשפטים.

ענת מאור: מי מציג אותה?

פרץ סגל: הצו הזה בא לענות על הצורך של המתיישבים ביהודה והשומרון להזדקק לבתי המשפט לענייני משפחה בישראל.

פרץ סגל: משעה שחוקק חוק בית המשפט לענייני משפחה הם נשארו עם המערכת הקודמת.

פרץ סגל: בתי המשפט המקומיים הם לאו דווקא מיומנים בענייני משפחה, הם עוסקים בנושא הזה, וגם לא בפרוצדורה ובדרך שנקבע בבית המשפט לענייני משפחה.

פרץ סגל: הצו הזה בא להסמיך את בתי המשפט במדינת ישראל לדון בעניינם של המתיישבים בענייני משפחה.

ענת מאור: זה נשמע מאוד הגיוני וחיובי, אבל האם יש משהו באישור הזה שיכול להעיב על שינוי הסטטוס, אם יהיה הסכם?

פרץ סגל: אין שום קשר.

ענת מאור: מישהו רוצה להוסיף?

ענת מאור: לא.

ענת מאור: מעבר לכל מחלוקות פוליטיות, השקפתי היתה תמיד שאזרחים ואזרחיות שהם תושבי השטחים צריכים לקבל כל שירות, וודאי ערך מוסף של בתי משפט לענייני משפחה, ולא להיות מחוץ לתחום בעניין הזה.

ענת מאור: אם אין הערות נוספות, ברוב של אחד, אין מתנגדים אין נמנעים, פה אחד, אני מאשרת את צו הארכת תוקפן של תקנות שעת חירום (יהודה והשומרון וחבל עזה - שיפוט בעבירות ועזרה משפטית) (שינוי התוספת לחוק), התש"ס-2000.

ענת מאור: צו הארכת תוקפן של תקנות שעת חירום (יהודה והשומרון וחבל עזה - שיפוט בעבירות ועזרה משפטית) (שינוי התוספת לחוק), התש"ס-2000 אושר.